10. ΝΟΜΟΘΕΤ. ΔΙΑΤΑΓΜΑ της 30 Απρ./2 Μαΐου 1946 (ΦΕΚ Α΄  143) Περί επαναφοράς εν ισχύϊ του υπ' αριθ. 4615/1930 Νόμου "περί ιδρύσεως του Εθνικού Θεάτρου". Άρθρ.1-2.(Κατηργήθησαν δια του άρθρ. 16 Ν.Δ. 80/1946). Άρθρ.3-5.(Διατάξεις προσωρινής ισχύος ή αντικατασταθείσαι δια της κατωτέρω νεωτέρας νομοθεσίας). Άρθρ.6.-(Κατηργήθη δια του άρθρ. 16 Ν.Δ. 80/ 1946). Άρθρ.7.-Πάσα διάταξις αντικειμένη εις το παρόν Ν.Δ/μα καταργείται, πλην των διατάξεων των αφορωσών εις τους πόρους του θεάτρου αίτινες διατηρώνται εν ισχύϊ. Άρθρ.8.-1.Δια Β.Δ/τος εκδιδομένου προτάσει του Υπουργού της Εθνικής Παιδείας θέλει εγκριθή ο υπό του Δ. Συμβουλίου συνταχθησόμενος Οργανισμός της εσωτερικής λειτουργίας του Εθνικού Θεάτρου. Δια του αυτού οργανισμού θέλουσι ρυθμισθή τα των οργανικών θέσεων παντός του προσωπικού, τα της μισθοδοσίας τούτου και παν θέμα αφορών εις την εν γένει λειτουργίαν του Εθνικού Θεάτρου και της Δραματικής Σχολής. 2.Μέχρι της εκδόσεως του κατά τ' ανωτέρω Οργανισμού, η εσωτερική λειτουργία του θεάτρου διέπεται υπό των διατάξεων του υφισταμένου Οργανισμού, εξαιρέσει των διατάξεων των συγκρουομένων προς τας του Νόμ. 4615/30. Η πρώτη παράγραφος του παρόντος άρθρου ισχύει και εφαρμόζεται και δια την Εθνικήν Λυρικήν Σκηνήν. Εις εκτέλεσιν της παρ. 1 του άνω άρθρ. εξεδόθη το Β.Δ. 10 της 29 Δεκ. 1962/15 Ιαν. 1963 (ΦΕΚ Α΄ 2) περί Οργανισμού της Δραματικής Σχολής του Οργανισμού Εθνικού Θεάτρου, όστις ετροποποιήθη δια του Β.Δ. 652 της 17/24 Οκτ. 1964 (ΦΕΚ Α΄ 183) περί τροποποιήσεως του υπ' αριθ. 10/1963 Β.Δ/τος κλπ.". Άρθρ.9.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την μέλλουσαν να συνέλθη Βουλήν. 31.Ξ.ε.7-10 Εθνικό Θέατρο

[Source: greek_legal_code_raptarchis | Tokens: 1538]